ddrg/super_eurlex huggingface dataset:
4.

toistaa tukevansa täysin kansalliskokousta, joka on Venezuelan ainoa laillisesti valittu demokraattinen elin ja jonka toimivaltaa on kunnioitettava, myös sen jäsenten oikeuksien ja turvallisuuden osalta; painottaa, että rauhanomainen ja poliittinen ratkaisu on mahdollinen vain, jos kansalliskokouksen perustuslaillisia valtaoikeuksia kunnioitetaan täysimääräisesti;
M.

toteaa, että matkustajilla on oikeus sovitun mukaiseen palvelusuoritukseen, varsinkin kun he ovat jo maksaneet lipun hinnan ennen palvelun tarjoamista; toteaa, että matkustajille on ehdottomasti annettava ymmärrettäviä, täsmällisiä ja oikea-aikaisia tietoja, jotka ovat kaikkien saatavilla; panee merkille, että monille kuluttajille on ollut epäselvää, mitä oikeuksia heillä on korvaukseen ja mitkä osat heidän varauksistaan kuuluvat heidän vakuutuksensa piiriin;
—

ottaa huomioon lapsen oikeuksien yleissopimuksen 37 artiklan, YK:n lapsen oikeuksien komitean 1. syyskuuta 2005 antaman yleiskommentin nro 6 ja YK:n lapsen oikeuksien komitean 28. syyskuuta 2012 päivätyn raportin ”Report of the 2012 Day of General Discussion on the Rights of All Children in the Context of International Migration”,
G.

katsoo, että Euroopan yhdentyminen on alusta alkaen toiminut vastauksena kahden maailmansodan ja holokaustiin johtaneen natsien hirmuvallan aiheuttamaan kärsimykseen sekä totalitaaristen ja epädemokraattisten kommunistihallintojen leviämiseen Keski- ja Itä-Euroopassa, ja lisäksi se on ollut tapa yhteistyön ja yhdentymisen avulla päästä eroon syvistä jakolinjoista ja vihamielisyydestä sekä lopettaa sodat ja turvata demokratia Euroopassa; toteaa, että Neuvostoliiton miehityksestä ja kommunistisista diktatuureista kärsineille Euroopan maille EU:n laajentuminen vuodesta 2004 lähtien on merkinnyt paluuta osaksi eurooppalaista perhettä, johon ne kuuluvat;
K.

ottaa huomioon, että satojen väitettyjen Da’eshin jäsenten, joista osa on EU:n kansalaisia, ja heidän perheenjäsentensä ilmoitetaan paenneen Syyrian demokraattisten joukkojen vartioimasta vankeudesta Turkin hyökkäyksen aikana; toteaa, että heitä on estettävä palaamasta taistelemaan ja levittämään terroria, ja katsoo, että tämä on alueen ja EU:n turvallisuuden kannalta keskeinen prioriteetti; ottaa huomioon, että Syyrian demokraattisten joukkojen mukaan niillä on hallussaan noin 10 000 Isis-taistelijaa; ottaa huomioon, että valtaosa Isis-taistelijoille syntyneistä tuhansista eurooppalaisista lapsista on Koillis-Syyriassa kolmella eri leirillä (al-Hol, Roj ja Ain Issa) ja että Turkin hyökkäyksellä on vakavia vaikutuksia näihin;
—

ottaa huomioon turvapaikka-, maahanmuutto- ja kotouttamisrahaston perustamisesta, neuvoston päätöksen 2008/381/EY muuttamisesta sekä Euroopan parlamentin ja neuvoston päätösten N:o 573/2007/EY ja N:o 575/2007/EY ja neuvoston päätöksen 2007/435/EY kumoamisesta 16. huhtikuuta 2014 annetun Euroopan parlamentin ja neuvoston asetuksen (EU) N:o 516/2014 (1) ja erityisesti sen 16 artiklan 2 kohdan ja 26 artiklan 5 kohdan,
B.

toteaa, että 12. syyskuuta 2017 antamassaan päätöslauselmassa parlamentti vaati EU:n laaja-alaista liittymistä Istanbulin yleissopimukseen ilman rajoituksia; katsoo, että naisiin kohdistuva väkivalta on este naisten ja miesten tasa-arvolle, joka on yksi EU:n perusarvoista ja -tavoitteista, kuten vahvistetaan Euroopan unionista tehdyn sopimuksen 2 ja 3 artiklassa, ja että EU:lla on yleinen toimivalta suojella perusoikeuksia;
3.

korostaa, että Euroopan parlamentin on seurattava ja tarkkailtava tiiviisti Turkmenistanin tilannetta samoin kuin kumppanuus- ja yhteistyösopimuksen kaikkien osien täytäntöönpanoa sen tultua voimaan; kehottaa varapuheenjohtajaa / korkeaa edustajaa tässä yhteydessä panemaan täytäntöön ihmisoikeuksien valvontamekanismin ja julkisesti sitoutumaan siihen, koska näin parlamentti voi saada Euroopan ulkosuhdehallinnolta asianmukaisesti tietoja kumppanuus- ja yhteistyösopimuksen täytäntöönpanosta sen tultua voimaan ja erityisesti sen tavoitteista ja yhteensopivuudesta 2 artiklan kanssa, jotta sillä voidaan vastata tapahtumiin paikalla, jos vakavista ihmisoikeusrikkomuksista on dokumentoitua ja todistettua näyttöä; korostaa, että tällaisissa tilanteissa mekanismilla on mahdollista keskeyttää kumppanuus- ja yhteistyösopimuksen soveltaminen, ja suhtautuu tässä yhteydessä myönteisesti varapuheenjohtajan / korkean edustajan ulkoasiainvaliokunnalle 16. joulukuuta 2015 lähettämään kirjeeseen, joka sisältää seuraavat tavoitteet: i) sen varmistaminen, että Euroopan parlamentti saa asianmukaisesti tietoa kumppanuus- ja yhteistyösopimuksen ihmisoikeus- ja demokratisointimääräysten täytäntöönpanosta, ihmisoikeus-, demokratisointi- ja oikeusvaltiotilanteen kehittymistä koskevien tietojen saanti mukaan luettuna, ja että parlamentille annetaan oikea-aikaisesti pyynnöstä tilannekatsaus yhteistyöneuvoston kokousta ennen ja kokouksen jälkeen, asiassa sovellettavien salassapitosääntöjen mukaisesti; ii) läheisempi yhteistyö Euroopan parlamentin ja kansalaisjärjestöjen kanssa vuosittaisten ihmisoikeusvuoropuhelujen valmistelujen ja jälkiarvioinnin aikana; iii) Euroopan parlamentin kuuleminen EU:n Turkmenistania koskevan maakohtaisen ihmisoikeusstrategian tarkistamisen valmistelujen yhteydessä;
86.

painottaa, että osallistava ja tasapuolinen koulutus, tiede, tekniikka ja innovointi ovat erityisen tärkeitä välineitä kestävän kehityksen tavoitteiden täytäntöönpanon kannalta ja toteaa, että hallintoa on parannettava tällä sektorilla; pitää valitettavana, että mahdollista tiedeyhteisön osallistumista ei ole toistaiseksi tehostettu; korostaa, että kestävän kehityksen käsite ja yhteiskunnalliset haasteet on integroitava paremmin Horisontti 2020 -ohjelmaan ja tuleviin tutkimuksen puiteohjelmiin; muistuttaa, että on helpotettava teknologian mielekästä siirtämistä kehitysmaihin koskevien mekanismien käyttöä;
—

ottaa huomioon politiikkayksikkö C:n vuonna 2016 julkaiseman tutkimuksen ”Obstacles to the right of free movement and residence for EU citizens and their families”,
I.

ottaa huomioon, että direktiivin toiminnasta 21. syyskuuta 2018 annetun komission kertomuksen mukaan kansalaisten on edelleen vaikea saada selville, kuinka he voivat käyttää oikeuksiaan rajatylittävässä terveydenhuollossa; katsoo, että terveydenhuoltopalvelujen tarjoajien toiminnan edellytyksiä on selkeytettävä ja avoimuutta niiden suhteen on lisättävä, jotta voidaan taata potilaiden liikkuvuuden turvallisuus;
P.

ottaa huomioon, että on pantu täytäntöön lukuisia teknisiä parannuksia vetoomusportaalin käyttäjäystävällisyyden ja saatavuuden parantamiseksi kansalaisille eli on kehitetty edelleen hakutoimintoa, lisätty näkyviin tulevien tulosten määrää ja mahdollistettu käyttäjille vetoomusten löytäminen vetoomuksen otsikosta ja yhteenvedosta korostettujen avainsanojen avulla sekä otettu käyttöön täsmällisempiä ilmoituksia käyttäjille heidän omalla kielellään; ottaa huomioon, että portaalin tilastot ovat saatavilla vuoden 2018 jälkipuoliskolta lähtien ja ne tarjoavat hyödyllisiä tietoja verkkosivuston käytöstä ja käyttäjien toiminnasta; ottaa huomioon, että teknisiä parannuksia on jatkettu ottamalla käyttöön uusia usein kysyttyjä kysymyksiä (FAQ) ja on tehty muita parannuksia hallintomoduuliin; toteaa, että suuri määrä käyttäjien esittämiä tukipyyntöjä on käsitelty onnistuneesti; ottaa huomioon, että joitakin ominaisuuksia, jotka tekevät portaalista interaktiivisemman ja reaaliaikaisemman tiedonlähteen sekä vetoomusten esittäjille että kannattajille, ei vielä ole otettu täysimääräisesti käyttöön;
E.

toteaa, että maaliskuussa 2014 julkaistussa Euroopan unionin perusoikeusviraston kertomuksessa ”Violence against women: an EU-wide survey” osoitetaan, että kolmasosa kaikista Euroopan naisista on kokenut fyysisiä tai seksuaalisia väkivallantekoja ainakin kerran aikuisikänsä aikana, 20 prosenttia on kokenut seksuaalista häirintää internetissä, yksi 20 naisesta on raiskattu ja useampi kuin yksi kymmenestä on kärsinyt seksuaalisesta väkivallasta, johon on liittynyt voimankäyttöä, ja painottaa, että naisiin kohdistuvaan väkivaltaan on puututtava kaikissa EU:n jäsenvaltioissa, myös niissä, jotka eivät ole vielä ratifioineet Euroopan neuvoston yleissopimusta naisiin kohdistuvan väkivallan ja perheväkivallan ehkäisemisestä ja torjumisesta (Istanbulin yleissopimus), kun otetaan huomioon ongelman laajuus, väkivallan vakavat seuraukset sekä sen vaikutus naisten elämään ja koko yhteiskuntaan; toteaa, että vammaiset naiset kokevat perheväkivaltaa ja seksuaalista väkivaltaa muita naisia todennäköisemmin;
—

ottaa huomioon Euroopan elintarviketurvallisuusviranomainen (EFSA) 12. marraskuuta 2015 julkaiseman asiakirjan ”Conclusion on the peer review of the pesticide risk assessment of the active substance glyphosate” (21) ja sen 7. syyskuuta 2017 julkaiseman vertaisarvioinnin ”Peer review of the pesticide risk assessment of the potential endocrine disrupting properties of glyphosate” (22),
5.

kannustaa jäsenvaltioita harkitsemaan sellaisten pakollisten järjestelmien perustamista, jotka antavat tietoa hyvästä maksukäyttäytymisestä (”name and fame”), ja edistämään täsmällistä maksukulttuuria liikesuhteissa, koska on muun muassa osoitettu, että maksujen suorittaminen ajallaan on järkevä liiketoimintastrategia, sillä vastuulliset maksajat voivat saada neuvotteluissa parempia sopimuksia ja turvautua luotettaviin toimittajiin; kehottaa komissiota toteuttamaan tutkimuksen nykyisistä kansallisista järjestelmistä, jotka antavat tietoa yritysten ja viranomaisten hyvästä maksukäyttäytymisestä (”name and fame”), ja tutkimaan mahdollisuutta asettaa yhteiset lupavaatimukset näille järjestelmille EU:n tasolla;
31.

korostaa, että on tärkeää kehittää edelleen vetoomusportaalia ja että siitä on tehtävä kaksisuuntainen viestintäväylä ja helposti saatavilla oleva interaktiivinen väline, joka tarjoaa kaikkien EU:n jäsenvaltioiden kansalaisille mahdollisuuden tutustua kaikkiin vetoomuksia ja niiden käsittelyä koskeviin perustietoihin, avaa viestintäkanavia ja luo aihekohtaisia kokonaisuuksia asiakirjojen ja parhaiden käytäntöjen vaihtoa varten; korostaa, että vetoomusten käsittelyn hallinnollista taakkaa on edelleen minimoitava; painottaa, että portaali toimii myös vetoomuksien julkisena rekisterinä; katsoo, että portaalin teknisiä valmiuksia on tehostettava vetoomusten sujuvan käsittelyn aikaansaamiseksi; painottaa tarvetta parantaa viestintää vetoomusten esittäjien kanssa siten, että heille ilmoitetaan heidän vetoomuksensa edistymisestä heidän omalla kielellään; katsoo, että ne, jotka ovat tukeneet vetoomusta tai ilmaisseet kiinnostuksensa vetoomukseen, ovat oikeutettuja saamaan samaa palautetta ja tietoa kuin vetoomuksen esittäjä, erityisesti mitä tulee parlamentin keskusteluihin tai komission vastauksiin; muistuttaa, että on tärkeää tehostaa toimia, joilla varmistetaan, että vetoomusten esittäjät ovat läsnä, kun heidän vetoomuksiaan käsitellään valiokunnassa;
R.

ottaa huomioon, että henkilötietojen suojasta annetun lain 2 artiklan 7 kohdan mukaan ”säilytetyllä henkilödatalla” tarkoitetaan henkilödataa, jonka sisältöä henkilötietojen käsittelystä vastaavalla yrityksellä on oikeus julkaista, korjata, lisätä tai poistaa, tietoja, jonka käyttö sillä on oikeus keskeyttää, jonka se voi hävittää tai jonka antamisen kolmannelle osapuolelle se voi lopettaa ja joka ei ole tietoa, joka hallituksen päätöksen mukaan todennäköisesti vahingoittaa yleistä etua tai muita etuja, jos sen olemassaolo tai puuttuminen annetaan tiedoksi, eikä tietoa, joka on määrätty poistettavaksi enintään vuoden kuluessa hallituksen määräyksellä; ottaa huomioon, että täydentävissä säännöissä ”säilytetyn henkilödatan” käsite on saatettu ”henkilödatan” käsitteen mukaiseksi, jotta voidaan varmistaa, että tiettyjä ensimmäiseen ryhmään kuuluviin oikeuksiin liittyviä rajoituksia ei sovelleta EU:sta siirrettyihin tietoihin;
18.

kannustaa voimakkaasti Serbian viranomaisia lisäämään toimiaan tilanteen parantamiseksi ilmaisunvapauden ja tiedotusvälineiden vapauden saralla; pitää myönteisenä, että on perustettu uusi työryhmä, joka käsittelee mediastrategialuonnoksen laatimista; korostaa, että toimittajien ja tiedotusvälineiden uhkailu sekä heihin kohdistuva väkivalta ja painostus, myös hallinnollinen kiusanteko ja pelottelu tuomioistuinmenettelyillä, aiheuttavat edelleen huolta; kehottaa virkamiehiä tuomitsemaan johdonmukaisesti julkisesti kaikenlaisen toimittajien painostuksen ja pidättäytymään puuttumasta tiedotusvälineiden ja toimittajien työhön myöskään vaalien yhteydessä; panee tässä yhteydessä merkille, että vaikka useita tapauksia on ratkaistu ja joistakin on nostettu syytteitä, tuomiot ovat edelleen harvinaisia; pitää myönteisenä toimittajien turvallisuuden lisäämistä koskevasta yhteistyöstä ja toimenpiteistä tehdyllä sopimuksella (”Agreement on Cooperation and Measures for Increasing the Safety of Journalists”) perustetun pysyvän työryhmän toimia ja kehottaa viranomaisia osoittamaan olevansa täysin sitoutuneita tutkimaan kaikki tapaukset, joissa on kyse hyökkäyksistä toimittajia ja tiedotusvälineitä vastaan, ja nostamaan niistä syytteitä; kehottaa panemaan täysimääräisesti täytäntöön tiedotusvälineitä koskevat lait ja lujittamaan Serbian sähköisestä mediasta vastaavan sääntelyelimen riippumattomuutta; pitää myönteisenä uusia ponnisteluja sellaisen mediastrategian hyväksymiseksi, jolla luodaan moniarvoinen mediaympäristö, ja korostaa tässä yhteydessä, että sidosryhmien avoin ja osallistava kuuleminen on tärkeää; korostaa, että tiedotusvälineiden omistuksen ja rahoituksen suhteen on noudatettava täydellistä avoimuutta; vaatii hyväksymään politiikkoja, joilla suojellaan Serbiassa elävien kansallisten vähemmistöjen kielillä toimivia tiedotusvälineitä ja niillä tehtäviä ohjelmia;
10.

on tyytyväinen edistymiseen oikeuslaitoksen uudistuksissa, joilla pyritään lisäämään oikeusalan instituutioiden riippumattomuutta, vastuuvelvollisuutta, ammattitaitoa ja tehokkuutta sekä lisäämään kansalaisten luottamusta oikeuselimiin; pitää valitettavana, että oikeudenkäyttö on edelleen hidasta ja tehotonta; panee merkille, että kaikkien tuomareiden ja syyttäjien uudelleenarviointiprosessi on tuottanut ensimmäiset konkreettiset tulokset; panee tyytyväisenä merkille, että suurin osa ensisijaisista kysymyksistä on jo käsitelty; kehottaa kuitenkin Albanian viranomaisia viemään riippumatonta taustojen tarkastusprosessia eteenpäin laadusta ja oikeudenmukaisuudesta kuitenkaan tinkimättä; pitää erittäin tärkeänä sitä, että taustojentarkastusprosessi pannaan täytäntöön tiukimpien kansainvälisten normien mukaisesti, ja kannustaa Albaniaa jatkamaan tiivistä yhteistyötä kansainvälisen valvontaoperaation kanssa; panee merkille ensimmäiset tapaukset, joissa ehdokkaat on torjuttu tai he ovat luopuneet ehdokkuudestaan vapaaehtoisesti ennen kuin heitä on kuultu; katsoo näin ollen, että uuden sukupolven tuomareiden ja syyttäjien valmistautuminen on entistäkin tärkeämpää, ja pitää siksi valitettavana, etteivät Albanian poliittiset puolueet ole vieläkään päässeet sopuun tuomareiden ja syyttäjien asemaa koskevan lain tarpeellisista muutoksista, jotka koskevat laajamittaisempaa rekrytointia ja koulutusta; kannustaa huolehtimaan, että taustoja tarkastavilla instituutioilla on aina riittävät taloudelliset ja henkilöstöresurssit;
L.

ottaa huomioon, että maailman alkuperäiskielet ovat häviämässä hälyttävää tahtia siitä huolimatta, että kielet ovat ihmisoikeuksien ja perusvapauksien perustekijä ja oleellisen tärkeitä kestävän kehityksen toteutumiselle; ottaa huomioon, että alkuperäiskansojen tiedon välittäminen sukupolvelta toiselle on erittäin tärkeää maailmanlaajuisten ympäristöhaasteiden käsittelemisessä; ottaa huomioon, että YK:n vuonna 2016 julkaistussa raportissa (19) arvioidaan, että maailmassa tällä hetkellä puhutuista lähes 6 700 kielestä 95 prosenttia on vaarassa hävitä vuosisadan loppuun mennessä ja että valtaosa näistä uhatuista kielistä on alkuperäiskieliä; ottaa huomioon, että valtioilla on velvollisuus suojella ja edistää alkuperäiskansojen kieliä sen varmistamiseksi, että alkuperäiskansat voivat täysimääräisesti nauttia kulttuurisista oikeuksistaan; katsoo, että valtioiden olisi panostettava yhteiskuntiin juurtuneiden stereotypioiden muuttamiseen;
M.

toteaa, että tehtyään puoluerajat ylittävän tiedonhankintamatkan, jolla tutkittiin tiettyjen Yhdysvaltojen lakien, myös FATCAn, ekstraterritoriaalisia vaikutuksia, Ranskan kansalliskokous julkaisi lokakuussa 2016 raportin, jossa suositellaan, että Ranskan hallitus joko neuvottelee muutoksen Yhdysvaltojen kanssa tehtyyn verosopimukseen tai pyytää Yhdysvaltojen lainsäätäjiä muuttamaan maan lakeja, jotta ranskalaiset ”sattumanvaraiset yhdysvaltalaiset” voisivat poistua Yhdysvaltojen järjestelmästä ja luopua ei-toivotusta Yhdysvaltojen kansalaisuudestaan maksutta ja ilman, että he joutuvat täyttämään hakemuksia tai että heille aiheutuu siitä seuraamuksia; ottaa huomioon, että äskettäin on perustettu valiokunta, jonka tehtävänä on erityisesti tutkia Yhdysvaltojen harjoittamaa ranskalaisten ”sattumanvaraisten yhdysvaltalaisten” ekstraterritoriaalista verotusta, ja marraskuussa 2017 tästä aiheesta jätettiin käsiteltäväksi päätöslauselmia sekä Ranskan senaatissa että kansalliskokouksessa; toteaa, että Ranskan senaatti hyväksyi 15. toukokuuta 2018 yksimielisellä äänestyksellä päätöslauselman, jossa kehotettiin hallitusta ryhtymään välittömästi toimenpiteisiin, joilla varmistetaan, että ranskalaisten ”sattumanvaraisten yhdysvaltalaisten” oikeutta pankkitiliin kunnioitetaan, että Ranskan pankkien FATCAn myötä käyttöönottamat syrjivät käytännöt lakkautetaan ja että käynnistetään viipymättä tiedotuskampanja, jolla tiedotetaan Yhdysvalloissa asuville Ranskan kansalaisille Yhdysvaltojen kansalaisuuden ja verolakien vaikutuksista; toteaa, että päätöslauselmassa vaaditaan myös vahvoja diplomaattisia toimia, jotta saadaan aikaan ranskalaisia ”sattumanvaraisia yhdysvaltalaisia” koskeva ratkaisu, jonka ansiosta he voivat luopua ei-toivotusta Yhdysvaltojen kansalaisuudesta maksutta ja ilman, että he joutuvat täyttämään hakemuksia tai että heille aiheutuu siitä seuraamuksia, ja että siinä vaaditaan Yhdysvaltoja pitämään vastavuoroisuutta koskeva lupauksensa, jonka perusteella Ranska suostui allekirjoittamaan hallitustenvälisen sopimuksen;
—

ottaa huomioon vuonna 2017 julkaistun, vastuullista liiketoimintaa koskevan OECD:n asiakirjan ”Responsible Business Conduct for Institutional Investors: Key Considerations for Due Diligence under the OECD Guidelines for Multinational Enterprises”,
R.

ottaa huomioon, että laiduntaminen on perinteistä laajaperäisen karjankasvatuksen toimintaa, jota harjoitetaan erityisesti vuoristoalueilla, ja se tekee kehityksen mahdolliseksi alueilla, joille on vaikea päästä tai joita on vaikea mekanisoida ja joiden maataloustuotannollinen arvo on alhainen, ja mahdollistaa siten taloudellisen toiminnan säilymisen;
C.

panee merkille, että YK:n ihmisoikeusvaltuutetun toimisto on kerännyt tietoja siitä, että pakkoavioliittoa Husseinin kanssa, raiskausta ja muita Nouraan kohdistettuja sukupuoleen perustuvan väkivallan muotoja ei otettu huomioon tuomioistuimessa tuomiota lieventävinä todisteina; toteaa, että mielivaltaisia teloituksia käsittelevä YK:n asiantuntija on todennut, että kuolemanrangaistus tapauksissa, joissa on selvät todisteet itsepuolustuksesta, merkitsee mielivaltaista surmaamista;
5.

palauttaa mieliin, että köyhyyden poistaminen on kaikkein tärkein kestävän kehityksen tavoite, sillä köyhyys on edelleen merkittävä ongelma useimmissa AKT-maissa; vaatii siksi, että köyhyyden torjunta on edelleen keskeinen osatekijä tulevassa sopimuksessa;
6.

pitää myönteisenä avoimuuden lisääntymistä ja tilastotietojen suurempaa määrää komission vuoden 2016 kertomuksessa aiempiin kertomuksiin verrattuna; pitää kuitenkin valitettavana, ettei komissio toimita tarkkoja tietoja sellaisten vetoomusten määrästä, jotka ovat johtaneet EU Pilot -menettelyn tai rikkomusmenettelyn aloittamiseen, ja pyytää komissiota toimittamaan nämä tiedot; pitää valitettavana, ettei parlamentti eivätkä vetoomuksen esittäjät ole mukana näissä menettelyissä; toistaa komissiolle esittämänsä vaatimuksen siitä, että sen olisi annettava Euroopan parlamentille tietoa kaikista käynnistetyistä EU Pilot -menettelyistä ja rikkomusmenettelyistä, jotta voidaan parantaa avoimuutta, vähentää vetoomusvaliokunnan avulla riita-asioiden käsittelyaikaa, rakentaa luottamusta EU:hun ja viime kädessä edistää EU Pilot -menettelyn legitimiteettiä erityisesti, kun kyse on rikkomusmenettelyistä; kehottaa komissiota ilmoittamaan järjestelmällisesti päätöksistään ja komission jäsenten kollegion toteuttamista erilaisista toimista ja julkistamaan pakettikokousten esityslistat sekä niiden tärkeimmät tulokset; panee merkille Euroopan unionin tuomioistuimen toukokuussa 2017 asioissa C-39/05 P, C-52/05 P ja C-562/14 P antaman tuomion, jonka mukaan EU Pilot -menettelyn asiakirjoja ei pitäisi julkistaa, jos on olemassa riski, että tällainen julkistaminen vaikuttaisi rikkomusmenettelyn luonteeseen, muuttaisi menettelyn kulkua tai haittaisi menettelyn tavoitteita; kehottaa komissiota julkistamaan jäsenvaltioiden kanssa vaihdetut asiakirjat, kun tätä riskiä ei enää ole eli kun EU Pilot -menettelyt on saatu päätökseen; tukee tässä yhteydessä Euroopan oikeusasiamiehen ehdotusta rikkomusmenettelyä edeltävässä vaiheessa olevien EU Pilot -tapausten oikea-aikaisuudesta ja läpinäkyvyydestä; korostaa, että on tärkeää, että kaikki kyseessä olevat toimijat saavat tietoa ja että EU Pilot -menettelyjen avoimuutta lisätään; pitää valitettavana, että komissio on osoittanut niin vähäistä sitoutumista vastatessaan parlamentin jäsenten EU Pilot -menettelyissä esiin tuomiin huolenaiheisiin, ja kehottaa komissiota tiedottamaan vetoomusvaliokunnalle tutkinnan kaikista merkittävistä vaiheista ja jäsenvaltioiden kanssa käytävästä vuoropuhelusta, kun kyse on avoimista vetoomuksista; toistaa komissiolle esittämänsä kehotuksen sisällyttää vuosikertomukseensa sekä EU:n asetusten että direktiivien täytäntöönpanoaste;
51.

korostaa, että yhteinen kattava toimintasuunnitelma (JCPOA) Iranin kanssa on merkittävä monenvälinen sopimus sekä alueen vakauttamisen edistämiseen tähtäävän monenvälisen ja EU:n diplomatian huomattava diplomaattinen saavutus; muistuttaa, että unioni aikoo tehdä kaiken voitavansa säilyttääkseen Iranin kanssa tehdyn JCPOA:n kansainvälisen ydinsulkurakenteen keskeisenä pilarina myös Pohjois-Korean kysymyksen osalta sekä alueen turvallisuuden ja vakauden kannalta merkittävänä elementtinä; toistaa, että on tarpeen puuttua kriittisemmin Iranin ballististen ohjusten alalla toteuttamiin ja alueen vakauteen liittyviin toimiin, erityisesti Iranin sekaantumiseen alueen eri konflikteihin, sekä JCPOA:n ulkopuolelle jäävien ihmisoikeuksien ja vähemmistöjen oikeuksien tilanteeseen Iranissa asianmukaisissa muodoissa ja kaikilla asianmukaisilla foorumeilla; korostaa, että transatlanttinen yhteistyö on ratkaisevaa näiden kysymysten ratkaisemisessa; korostaa, että Kansainvälisen atomienergiajärjestön monien raporttien mukaan Iran täyttää JCPOA:n mukaiset sitoumuksensa; arvostelee voimakkaasti sitä, että presidentti Trump on päättänyt irtautua yksipuolisesti JCPOA-sopimuksesta ja kohdistaa Iranissa toimiviin unionin yrityksiin ekstraterritoriaalisia toimenpiteitä; korostaa, että unioni on päättänyt suojella omia etujaan ja yritystensä ja investoijiensa etuja Yhdysvaltain pakotteiden ekstraterritoriaalisten vaikutusten edessä; pitää tässä yhteydessä myönteisenä päätöstä aktivoida ”suojautumisasetus”, jonka tarkoituksena on suojata unionin kaupallisia etuja Iranissa Yhdysvaltain ekstraterritoriaalisten pakotteiden vaikutuksilta, ja kehottaa neuvostoa, komissiota ja Euroopan ulkosuhdehallintoa toteuttamaan lisätoimenpiteitä, jotka katsotaan tarpeellisiksi JCPOA:n suojaamiseksi;
2.

kehottaa viranomaisia vapauttamaan Mansoorin välittömästi ja ehdoitta ja luopumaan kaikista häntä vastaan nostetuista syytteistä, koska hän on mielipidevanki, joka on vangittu yksinomaan siksi, että hän on käyttänyt rauhanomaisesti oikeuttaan sananvapauteen muun muassa ihmisoikeustyössään; vaatii vapauttamaan välittömästi ja ehdoitta kaikki Yhdistyneiden arabiemiirikuntien mielipidevangit ja luopumaan kaikista heitä vastaan nostetuista syytteistä;